JFK, kes sel suvel, nimelt 8 juulil on toomas Eestisse Hip-Hop kuningannat Missy Elliotti tahab rahvale pakkuda midagi  huvitavat ka eeloleval kevadel. Maikuu viimasel nädalavahetusel, 25. ja 26. mail, on võimalus Tallinnas klubis Papillon ja Pärnus klubis SunSet näha live bändiga eksklusiivkontsertit andmas meest, kes eriti tutvustamist ei vaja. Matti Nykanen: neljakordne Olümpiavõitja, kuuekordne Maailmameister, Maailma Karika neljakordne üldvõitja suusahüpetes ja lisaks jälgimist väärt eraelule ka väga populaarne lavalaudadel üle Euroopa.    Mees, kes on öelnud kuldsed sõnad : Elämä On Laiffi on ise oma 43 eluaasta  jooksul näinud nii tippu kui põhja, kuid on endiselt rahva poolt armastatud. Hiilgav sportlasetee seljataga on Matti tõusnud uuesti tippu, aga nüüd muusikuna. Selles on paljuski &#8222;süüdi&#8221; möödunud aasta jaanuaris kinolinale jõudnud ülimenukas dokumentaalfilm &#8222;MATTI &#8211; Põrgu Kuulub Kangelastele&#8220; . Kontserte on Mattil mitte ainult oma kodumaal, vaid kõikjal maailmas. Loomulikult, nagu tõelisele megastaarile kohane on ka tema ajagraafikus vaba auku praktiliselt  võimatu leida.    Korraldajate sõnul võttis Matti Eesti kontserti organiseerimine aega tublid mitu kuud. Kindlasti ei tasu üle tähtsustada muusikalist osa Matti esinemistes. Tegemist on eelkõige kõva show-mehega ja kaema tasub tulla seda spektaaklit kõigil, kel on hea huumorisoon ja tahtmine veeta üks eriti lõbus õhtu, mida meenutada loodetavasti päris mitu head pikka aastat. Tallinnas toimub kontsert klubis Papillon ja Pärnus klubis SunSet. Piiratud kogus pileteid jõuab müügile juba sel neljapäeva  (26.04) hommikul kell 10. Eelmüügist ostes on pileti hind 130 krooni ja kohapeal 150 krooni. Tasub kiirustada! Müügil on ainult Tallinna kontserti piletid kõigis Piletilevi müügikohtades ja Statoilides.